**«KEGOC» АҚ Акционерлеріне**

**«KEGOC» АҚ Акционерлерінің жылдық жалпы жиналысы отырысының күн тәртібіндегі «2020 жылғы 31 желтоқсандағы және сол күнмен аяқталған жылдағы жай-күй бойынша «KEGOC» АҚ-ның жылдық қаржылық есептемесін, таза кірісті бөлу тәртібін бекіту, «KEGOC» АҚ жай акциялары бойынша дивидендтер төлеу және 2020 жылғы бір жай акцияға есептегендегі дивидендтер мөлшері туралы шешім қабылдау туралы» мәселе бойынша**

**ТҮСІНДІРМЕ ЖАЗБА**

1. «KEGOC» АҚ Жарғысының 18-бабы 15) және 16) тармақшаларына сәйкес, «KEGOC» АҚ Акционерлерінің жалпы жиналысының айрықша құзыретіне «KEGOC» АҚ-ның жылдық қаржылық есептемесін бекіту, есептік қаржылық жыл бойынша «KEGOC» АҚ таза кірісін бөлу тәртібін бекіту, «KEGOC» АҚ жай акциялары бойынша дивиденттер төлеу туралы шешім қабылдау және «KEGOC» АҚ бір жай акциясына есептегенде дивидент көлемін бекіту жатады.

2020 жылғы 31 желтоқсанда аяқталған жылғы «KEGOC» АҚ қаржылық есептемесінің аудитін «Эрнст энд Янг» ЖШС тәуелсіз аудиторлық ұйымы жүзеге асырды.

«Эрнст энд Янг» ЖШС жүргізген аудиторлық тексеруге сай шоғырландырылған және жеке қаржылық есептеменің барлық аспектілері 2020 жылғы 31 желтоқсандағы жай-күй бойынша «KEGOC» АҚ-ның қаржылық жағдайын, сондай-ақ Халықаралық қаржылық есептілік стандарттарына сәйкес көрсетілген күні аяқталған жыл бойынша «KEGOC» АҚ қаржылық нәтижелері мен ақша қаражатының қозғалысын анық көрсетеді.

2020 жылғы 31 желтоқсандағы және сол күнмен аяқталған жылдағы жай-күй бойынша шоғырландырылған және жеке қаржылық есептеме қоса берілді.

Шоғырландырылған қаржылық есептемеге сәйкес 2020 жылғы 31 желтоқсандағы және сол күнмен аяқталған жылдағы жай-күй бойынша «KEGOC» АҚ активтері 812 012 626 мың теңгені, міндеттемелері 309 456 156 мың теңгені, капиталы 502 556 470 мың теңгені құрады.

2020 жылғы 31 желтоқсандағы және сол күнмен аяқталған жылдағы жай-күй бойынша «KEGOC» АҚ кірісі 358 736 429 мың теңгені, шығысы 293 346 644  мың теңгені, үлестес компаниядағы кіріс үлесі 358 447 мың теңгені («Батыс транзит» АҚ-да 20%), корпоративтік табыс салығы бойынша шығындары 12 282 961 мың теңгені, таза кірісі 53 465 271 мың теңгені құрады.

«KEGOC» АҚ дивиденттік саясаты туралы ереженің 6 және 7-тармақтарына сәйкес, ҚЕХС сәйкес жасалған «KEGOC» АҚ шоғырландырылған қаржылық есептемесінің негізінде есептелетін тиісті қаржылық жыл немесе жартыжылдық бойынша таза кіріс немесе бөлінбеген пайда дивидендтер төлеу көзі болып табылады, бұл ретте жай акциялар бойынша дивидендтер төлеуге жіберілетін сома таза кірістің кемінде 40% - ын құрауы тиіс.

«KEGOC» АҚ дивиденттік саясаты туралы ереженің 5 және 9-тармақтарына сай 2020 жыл бойынша дивиденттер төлеуге жол беріледі, себебі 2020 жыл бойынша «KEGOC» АҚ-ның меншікті капиталының көлемі оң және «KEGOC» АҚ меншікті капиталының көлемі дивиденттер төлеу нәтижесінде теріс болмайды. «KEGOC» АҚ Қазақстан Республикасының Банкроттық туралы заңнамасына сәйкес төлем қабілетсіздігі немесе дәрменсіздік белгілеріне жауап бермейді және көрсетілген белгілер «KEGOC» АҚ-та дивидендтер есептеу нәтижесінде пайда болмайды.

Осыған байланысты «KEGOC» АҚ Акционерлерінің жылдық жалпы жиналысына:

1. 2020 жылғы 31 желтоқсандағы және сол күнмен аяқталған жылдағы жай-күй бойынша «KEGOC» АҚ жылдық қаржылық есептемесін бекіту;
2. мына мекенжай бойынша орналасқан: Нұр-Сұлтан қ., Тәуелсiздiк даңғ., 59 ғимарат, БСН 970740000838, Кбе 16, «Қазақстан Халық банкі» АҚ-дағы шоты KZ736010111000023853 БИК HSBKKZKX «KEGOC» АҚ-ның 2020 жылғы таза кірісін бөлудің мына тәртібін бекіту ұсынылды:

- «KEGOC» АҚ жай акцияларын ұстаушылардың барлығына 19 502 495 736,10 (он тоғыз миллиард бес жүз екі миллион төрт жүз тоқсан бес мың жеті жүз отыз алты теңге он тиын) теңге көлеміндегі сома дивиденттер төлеуге жіберілсін;

3) «KEGOC» АҚ бір жай акциясына есептегенде 2020 жыл бойынша дивидент мөлшері 75,01 (жетпіс бес теңге бір тиын) теңге болып бекітілсін;

4) 2020 жылы «KEGOC» АҚ жай акциялары бойынша дивиденттер алуға құқығы бар «KEGOC» АҚ акционерлерінің тізімі 2021 жылғы 11 мамырдағы 00 сағат 00 минуттағы жай-күй бойынша тіркелсін;

5) 2020 жыл қорытындылары бойынша «KEGOC» АҚ жай акциялары бойынша дивиденттер төлеу басталатын күн 2021 жылғы 12 мамырға белгіленсін;

6) дивидендтер төлеу осы шешім қабылданған күннен бастап 90 (тоқсан) күнтізбелік күн ішінде «Бағалы қағаздардың орталық депозитарийі» АҚ төлем агенті арқылы акционерлердің шоттарына қолма-қол ақшасыз аудару жолымен ақшалай жүргізілсін.

1. «KEGOC» АҚ Акционерлерінің жылдық жалпы жиналысы ұсынылған шешімді қабылдамаған жағдайда акционерлер мен өзге де мүдделі тұлғалар алдында «KEGOC» АҚ-ның қаржылық жай-күйі туралы ақпаратты уақтылы және толық ашу бөлігінде корпоративтік басқару деңгейінің төмендеу тәуекелі туындайды.
2. «KEGOC» АҚ Акционерлерінің жылдық жалпы жиналысы ұсынылған шешімді қабылдаған жағдайда әлеуметтік-экономикалық және/немесе құқықтық салдар туындамайды.
3. Бұрын берілген мәселе «KEGOC» АҚ Директорлар кеңесінің отырсында қаралды (2021 жылғы 19 наурыздағы № 3 хаттама).

**«KEGOC» АҚ Басқарма төрағасы**

**(«KEGOC» АҚ Директорлар кеңесінің мүшесі) Қажиев Б.Т.**

**Жоба**

**«KEGOC» АҚ Акционерлерінің жылдық жалпы жиналысы отырысының күн тәртібіндегі «2020 жылғы 31 желтоқсандағы және сол күнмен аяқталған жылдағы жай-күй бойынша «KEGOC» АҚ-ның жылдық қаржылық есептемесін, таза кірісті бөлу тәртібін бекіту, «KEGOC» АҚ жай акциялары бойынша дивидендтер төлеу және 2020 жылғы бір жай акцияға есептегендегі дивидендтер мөлшері туралы шешім қабылдау туралы» мәселе бойынша**

**ШЕШІМ**

Күн тәртібінің мәселесін және ұсынылған материалдарды қарап, «KEGOC» АҚ Жарғысының 18-бабы 1-тармағының 15) және 16) тармақшаларына сәйкес «KEGOC» АҚ Акционерлерінің жылдық жалпы жиналысы **ШЕШТІ**:

1. 2020 жылғы 31 желтоқсандағы және сол күнмен аяқталған жылдағы жай-күй бойынша «KEGOC» АҚ жылдық қаржылық есептемесі бекітілсін.
2. Мына мекенжай бойынша орналасқан: Нұр-Сұлтан қ., Тәуелсiздiк даңғ., 59 ғимарат, БСН 970740000838, Кбе 16, «Қазақстан Халық банкі» АҚ-дағы шоты KZ736010111000023853 БИК HSBKKZKX «KEGOC» АҚ-ның 2020 жылғы таза кірісін бөлудің мына тәртібі бекітілсін:

- «KEGOC» АҚ жай акцияларын ұстаушылардың барлығына 19 502 495 736,10 (он тоғыз миллиард бес жүз екі миллион төрт жүз тоқсан бес мың жеті жүз отыз алты теңге он тиын) теңге көлеміндегі сома дивиденттер төлеуге жіберілсін.

1. «KEGOC» АҚ бір жай акциясына есептегенде 2020 жыл бойынша дивидент мөлшері 75,01 (жетпіс бес теңге бір тиын) теңге болып бекітілсін.
2. 2020 жылы «KEGOC» АҚ жай акциялары бойынша дивиденттер алуға құқығы бар «KEGOC» АҚ акционерлерінің тізімі 2021 жылғы 11 мамырдағы 00 сағат 00 минуттағы жай-күй бойынша тіркелсін.
3. 2020 жыл қорытындылары бойынша «KEGOC» АҚ жай акциялары бойынша дивиденттер төлеу басталатын күн 2021 жылғы 12 мамырға белгіленсін.
4. Дивидендтер төлеу осы шешім қабылданған күннен бастап 90 (тоқсан) күнтізбелік күн ішінде «Бағалы қағаздардың орталық депозитарийі» АҚ төлем агенті арқылы акционерлердің шоттарына қолма-қол ақшасыз аудару жолымен ақшалай жүргізілсін.
5. «KEGOC» АҚ Басқарма төрағасы (Б.Т. Қажиев) осы шешімнен туындайтын тиісті шараларды қабылдасын.